**Introducerea digitalului în educația europeană**

Pentru a avea succes pe piața de muncă modernă, studenții trebuie să fie echipați cu abilitățile care sunt cele mai solicitate de angajatori. Abilitatea de a scrie bine, de a analiza și de a rezolva probleme sunt abilități „soft” clasice cruciale, care sunt foarte căutate, dar abilitățile digitale au devenit la fel de valoroase și prețuite. Piața globală este din ce în ce mai dominată de tehnologie, iar tărâmul digital se infiltrează în toate aspectele vieții și ale economiei.

*„Dacă plănuiți pentru un an, semănați orez; dacă plănuiți pentru un deceniu, plantați copaci; dacă plănuiești pentru o viață întreagă, educă oamenii.’ – proverb chinezesc.*

Dar nu doar absolvenții cunoscători de tehnologie care vizează un rol de entry-level într-un start-up inovator trebuie să își facă griji pentru abilitățile digitale. Lucrătorii industriali din sectoare atât de diverse precum producția, energia și mineritul, precum și personalul administrativ și managerii băncilor trebuie să devină pe deplin confortabili în sfera digitală deasemenea.

Prin îmbunătățirea competențelor studenților cu abilitățile digitale necesare unei economii mondiale globalizate, toată lumea beneficiază – companiile rămân competitive și economia este consolidată. În același timp, toți lucrătorii, indiferent de vârstă, profesie sau venit, ar trebui să aibă, de asemenea, posibilitatea de a se perfecționa pe parcursul carierei lor. Competențele digitale trebuie să fie încorporate chiar de la începutul educației formale, din grădiniță până la școala secundară și învățământul terțiar, fie că este universitar sau o rută mai vocațională (ex: învățământ postliceal). Sistemul de învățământ însuși precum și metodele prin care elevii învață și prin care profesorii predau trebuie adaptate pentru era digitalizării. Pe scurt, tehnologiile digitale au devenit un aspect inseparabil al procesului de învățare.

UE nu are competențe formale în domeniul educației, dar lucrează la mai multe inițiative care urmăresc să ajute la modernizarea educației și formării (cum ar fi cele prezentate în Planul de acțiune pentru educația digitală) și oferă finanțare prin Orizont 2020 pentru a promova tehnologiile digitale utilizate pentru învăţare. În programul de lucru 2018-2020 al Horizon 2020, accentul se pune pe sprijinirea acțiunilor privind soluții de învățare mai inteligente, deschise, de încredere și personalizate pentru a optimiza învățarea digitală și pentru a le permite cursanților să se implice și să interacționeze atât cu conținutul, cât și cu colegii.

În numărul 91 al revistei Research\*eu (aprilie 2020), articolul special evidențiază șapte proiecte finanțate de Orizont 2020 care au dezvoltat soluții inovatoare pentru a introduce/infuza digitalul în educația europeană. Unul dintre aceste proiecte a valorificat tehnologiile digitale prin încurajarea antreprenoriatul în rândul tinerilor, alt proiect folosește metode online inovatoare pentru a da viață cărților și lecturii și, în sfârșit, un proiect care a creat o soluție digitală pentru a încuraja mai mulți studenți să se implice în subiecte STEM (Știință, Tehnologie, Inginerie și Matematică).

Menționăm mai jos cele 7 proiecte și website-urile de unde puteți afla mai multe informații despre ele:

1 - Aducerea cărților la viață prin combinarea imaginației unui copil cu tehnologia inovatoare - STORIES (website: storiesoftomorrow.eu)

2 - Scenariile online eliberează calea competenţelor digitale – CRISS (website: crissh2020.eu)

3 - Învățarea matematicii prin muzică – IMUSCICA (website: imuscica.eu)

4 - Laboratoare online pentru o educație STEM mai captivantă – NEXT-LAB (website: nextlab.golabz.eu)

5 - O autostradă digitală din școala secundară către universitate– UP2U (website: up2university.eu)

6 – Invățarea îmbunătățită de tehnologia inovatoare face STEM la modă– NEWTON (website: newtonproject.eu)

7 - DOIT: experiențe practice pentru viitorii inovatori – DOIT (website: doit-europe.net)

*Articol tradus de Madalina Coman*

*Sursa:* [*https://cordis.europa.eu/article/id/415803-infusing-digital-into-european-education*](https://cordis.europa.eu/article/id/415803-infusing-digital-into-european-education)